  Майя Бывальцева 14-тӥ толшоре Удмуртиын коронавирус инфекциез эшшо 190 муртлэсь шараязы. Со сярысь элькунысь оперативной штаб ивортӥз. Выль черламъёс пӧлын 14 аресозь ньыль пиналъёс но 65 ареслэсь бадӟым 52 кунмуртъёс Диагноззы Ижкарын 90 улӥсьёслэн зэмаз, Якшур-Бӧдья ёросын – 15, Дэри ёросын – 10, Сьӧлта, Пичи Пурга, Балезино ёросъёсын – тямыс, Воткаын – сизьым, Глазкарын, Кез ёросын – куать, Вотка ёросын – вить, Можгаын, Ува ёросын – ньыль, Алнаш, Глаз ёросъёсын – куинь, Сарапулын, Дэбес, Кизнер, Сарапул, Яр ёросъёсын – кык, Вавож, Эгра, Можга ёросъёсын – одӥг. 189 йӧназ. Куинь мурт кулӥз: кышномуртъёслы 70, 72 но 89 арес вал Туннэ нуналлы Удмуртиын выль коронавирус инфекциен черлан 22 сюрс 684 учыр лабораториосын зэматэмын. 18 сюрс 838 адями йӧназ, 318 мурт кулӥз. Та дыре 157 висисьёслэн тазалыксы секыт лыдъяське. Элькунын выль коронавиурс инфекцилы 771 сюрс 613 эскеронъёс ортчытӥзы, берло нуналскын – 3 сюрс 315. Тодэ вайытом, толшор пумын – тулыспал кутсконын Удмуртиын коронавируслэсь прививкаез тросэн пуктон ӧдъялоз.  Тегъёс: Тазалык Ижкар висён Удмуртия коронавирус  